Пол Елюар
Предопределеният слепец обръща глава на минувачите

Превод от френски: Стефан Гечев, 1987

chitanka.info

Една муха на ръката му. Слънцето, за да й попречи да отлети, забива игли около нея. Слънцето привлича лястовичките, заразени от онези ужасни кожни болести, които обезобразяват бурните дни. Те излизат от водата, за да се разходят из полетата. Реката е пуста и те имат време да стигнат. Но те трябва да отидат и да намерят всички забравени кръстове.

Краката й излъчват аромата на гущерите. Значи той ще се жени богато — ще бъде сватба на добрите намерения.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.